                                               Z A P I S NI K  

Sa  14.sjednice Općinskog vijeća Općine Brestovac koja je održana 30. siječnja
 2019. godine s početkom u 18,00 sati u općinskoj vijećnici Općine Brestovac.

Nazočni članovi Općinskog vijeća: Tomislav Čočić (HDZ),Tomo Vrhovac (HDZ), Zvonko Rodić (HDZ), Drago Stojčević (Koalicija SDP,HSS,HSU,HL), Ivan Đurčević (HDZ),  Slavko Lončarević (Koalicija SDP,HSS,HSU,HL),Ivan Kovačević (HDZ), Darko Markanjević (HDZ),Domagoj Stojaković (HDZ), Josip Pavić (HDZ) i Marija Končar-Grgić (Koalicija SDP,HSS,HSU,HL),Siniša Dragaš (HDZ), Tihomir Despot (HDZ) i Jozo Ilić (HDZ).
Ostali nazočni: Zdravko Mandić, općinski načelnik, Jozo Buće zamjenik općinskog načelnika i predstavnik medija novinar Zdravko Tadić.

Zapisničarka: Marija Barunović 

Utvrđeno je da je prisutno 14 od ukupno 14 vijećnika, te se može započeti s radom po predloženom d n e v n o m  r e d u:

Sjednicu vodi predsjednik Općinskog vijeća Tomo Vrhovac, pozdravlja sve nazočne te predlaže slijedeći dnevni red :
· Usvajanje zapisnika s prethodne sjednice Općinskog vijeća

1. Prijedlog Odluke o komunalnim djelatnostima na području Općine Brestovac 
2. Prijedlog Odluke o visini paušalno poreza

3. Prijedlog Odluke o raspoređivanju sredstava političkim strankama za 2019.g.

4. Prijedlog Odluke o donošenju Plana zaštite od požara i procjene ugroženosti od požara – nacrt Plana zaštite od požara i procjene ugroženosti od požara objavljen je na web stranici općine: www.brestovac.hr (https://www.brestovac.hr/strategije-programi-i-planovi.html)

5. Prijedlog Odluke o izmjeni odluke o koeficijentima za obračun plaće službenika i namještenika

6. Različito

Ovako predloženi dnevni red jednoglasno je usvojen, te se prešlo na rad po utvrđenim točkama dnevnog reda.

· Usvajanje zapisnika s prethodne sjednice Općinskog vijeća

Nakon kraćeg razmatranja zapisnika sa prethodne sjednice koja je održana 21. prosinca 2018. godine, donesena je slijedeća odluka: 
Jednoglasno (14 za) usvaja se zapisnik sa trinaeste sjednice Općinskog vijeća Općine Brestovac koja je održana 21. prosinca 2018.godine.
TOČKA 1. Prijedlog Odluke o komunalnim djelatnostima na području Općine Brestovac
Predsjednik Općinskog vijeća Tomo Vrhovac, daje riječ općinskom načelniku Zdravku Mandiću da ukratko obrazloži prijedlog Odluke o komunalnim djelatnostima na području općine Brestovac.
Obrazloženje prijedloga Odluke o komunalnim djelatnostima na području općine Brestovac podnosi općinski načelnik. Ukratko notira zakonsku odredbu komunalnih djelatnosti kojima se osigurava održavanje komunalne infrastrukture te uslužne djelatnosti. Novost je da komunalnim djelatnostima određuju se i poslovi dezinfekcije, dezinsekcije i deratizacije, te veterinarsko-higijeničarski poslovi. Zatim ukratko iznosi načine obavljanja komunalnih djelatnosti i to: povjeravanje obavljanja komunalnih djelatnosti trgovačkom društvu, povjeravanje obavljanja komunalnih djelatnosti vlastitom pogonu i povjeravanje obavljanja komunalnih djelatnosti temeljem pisanog ugovora.
Zatim je otvorena rasprava.
Budući da nije bilo pitanja, prijedlog Odluke o komunalnim djelatnostima na području Općine Brestovac, dan je na usvajanje, te je jednoglasno (14 za) usvojena predloženom pismenom obliku.
TOČKA 2. Prijedlog Odluke o visini paušalnog poreza

Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži prijedlog odluke o visini paušalnog poreza.
Općinski načelnik ukratko notira da uvodimo paušalni porez po krevetu u sobama, apartmanima i kućama za odmor, smještajnoj jedinici u kampu ili kamp. odmorištu u objektu za robinzonski smještaj koji se nalaze na području općine u iznosu od 150,00 kuna po krevetu. 
Naravno radi se o paušalnom porezu na godišnjoj razini. Kako nije bilo rasprave
Prijedlog Odluke o visini paušalnog poreza jednoglasno je usvojen (14 za) u predloženom pismenom obliku. 

TOČKA 3. Prijedlog Odluke o raspoređivanju sredstava političkim strankama za 2019.godinu
Kako se ova Odluka ponavlja ciklički svake godine, a nije bilo nikakvih izmjena glede zastupljenosti općinski načelnik smatra da je ne treba posebno pojašnjavati.
Prijedlog odluke o raspoređivanju sredstava političkim strankama za 2019.godinu jednoglasno je (14 za) usvojen u predloženom pismenom obliku.

TOČKA 4.Prijedlog Odluke o donošenju Plana zašite od požara i Procjene ugroženosti od požara 
Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži prijedlog Odluke o donošenju Plana zaštite od požara i Procjene ugroženosti od požara.
Općinski načelnik Zdravko Mandić ukratko notira da je plan zaštite od požara i procjenu ugroženosti od požara i tehnološke eksplozije za općinu Brestovac izradila tvrtka In konzalting d.o.o iz Slavonskog Broda, te da smo na iste dobili prethodno pozitivno mišljenje i suglasnost Ministarstva unutarnjih poslova i Vatrogasne zajednice Požeštine, a isti se nalazi na našoj web stranici www.brestovac.hr.

Zatim je otvorena rasprava. U raspravi sudjelovao vijećnik Slavko Lončarević s prijedlogom da se vatrogasna spremišta s obzirom na svoju ulogu u civilnom društvu uvede grijanje prostora ili adaptacijom prošire ,nada da će se tome udovoljiti u dogledno vrijeme.

Prijedlog odluke o donošenju Plana zaštite od požara i procjene ugroženosti od požara dan je na usvajanje, te s (14 za) jednoglasno usvojen u predloženom pismenom obliku. 

TOČKA 5. Prijedlog Odluke o izmjeni odluke o koeficijentima za obračun plaće službenika i namještenika 
Pod ovom točkom dnevnog reda općinski načelnik je rekao da službeniku jedinstvenog upravnog odjela Općine Brestovac, i imenovanom službeniku za informiranje temeljem Zakona o pravu na pristup informacijama određuje se povećanje bruto plaće za 10 posto počevši od 1.1.2019.godine.

 Ovaj prijedlog Odluke o izmjeni odluke o koeficijentima za obračun plaće službenika i namještenika je jednoglasno (14za) usvojen bez rasprave.
TOČKA 6. Različito

Pod ovom točkom dnevnog reda vijećnici su redom ukazivali na potrebu pomoći u rješavanju problema na terenu kao :Vijećnik Drago Stojčević da zvono na mrtvačnici u Pavlovcima ne zvoni, vijećnik Ivan Đurčević je ukazao na potrebu bušenja arteškog bunara na ribnjaku u Brestovcu. Dok je Josip Pavić sve vijećnike pozvao na skupštinu DVD-a Orljavac za 2.2. 2019.godine, a vijećnik Slavko Lončarević izrazio zahvalu za novčanu pomoć sufinanciranja troškova izleta planinarskog društva.   
Ovim je dnevni red iscrpljen, te je sjednica zaključena u 18,33 sati.

Zapisnik vodila:                                     PREDSJEDNIK

Marija Barunović                      OPĆINSKOG VIJEĆA  OPĆINE

                                                               B R E S T O V A C

                                                                  Tomo Vrhovac
